ΚΑΝΟΝΙΣΜΟΣ (ΕΚ) αριθ. 2800/95 ΤΟΥ ΣΥΜΒΟΥΛΙΟΥ της 29ης Νοεμβρίου 1995 που τροποποιεί τον κανονισμό (ΕΟΚ) αριθ. 1765/92 για τη θέσπιση καθεστώτος στήριξης των παραγωγών ορισμένων αροτραίων καλλιεργειών

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 42 και 43,

την πράξη προσχώρησης της Αυστρίας, της Φινλανδίας και της Σουηδίας,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

Εκτιμώντας:

ότι το άρθρο 3 παράγραφος 6 του κανονισμού (ΕΟΚ) αριθ. 1765/92 (3) προβλέπει ειδικό μέτρο στην περίπτωση κατά την οποία ένα κράτος μέλος επιλέγει να καθορίσει περιοχές παραγωγής διαφορετικές των βασικών, με σκοπό να εξασφαλίσει ότι τηρούνται αποδόσεις που προκύπτουν από το πρόγραμμα 1993 7 ότι θα πρέπει, στις περιπτώσεις των νέων κρατών μελών, τα οποία δεν υπήγοντο στο εν λόγω μέτρο το 1993, να εξασφαλισθεί ότι τηρούνται οι αποδόσεις που προέρχονται από το πρόγραμμα που εφαρμόζεται κατά το πρώτο έτος της προσχώρησης 7 ότι στο πλαίσιο της Γενικής Συμφωνίας Δασμών και Εμπορίου (ΓΣΔΕ-GATT), η Ευρωπαϊκή Κοινότητα συνήψε με ορισμένες τρίτες χώρες συμφωνίες σχετικά με ορισμένους ελαιούχους σπόρους 7 ότι οι συμφωνίες αυτές ενεκρίθηκαν με τις αποφάσεις του Συμβουλίου 93/355/ΕΟΚ (4) και 94/87/ΕΚ (5) 7 ότι οι συμφωνίες αυτές τέθηκαν σε εφαρμογή στο πλαίσιο του κανονισμού (ΕΟΚ) αριθ. 1765/92 7 ότι οι προαναφερθείσες συμφωνίες προβλέπουν ότι, σε περίπτωση διεύρυνσης της Κοινότητας, η χρησιμοποιούμενη έκταση για τον υπολογισμό της μέγιστης εγγυημένης έκτασης ελαιούχων σπόρων αυξάνεται κατά μη υπερβαίνουσα έκταση τη μέση έκταση συγκομιδής σε κάθε νέο κράτος μέλος κατά τα τρία έτη που προηγήθηκαν της ένταξης 7 ότι πρέπει να χορηγηθεί στα νέα κράτη μέλη εθνική έκταση αναφοράς για τους ελαιούχους σπόρους 7 ότι θεσπίστηκε ένα καθεστώς στήριξης στους παραγωγούς ορισμένων αροτραίων καλλιεργειών με τον κανονισμό (ΕΟΚ) αριθ. 1765/92 7 ότι ορισμένες διατάξεις του προηγουμένως εφαρμοζόμενου καθεστώτος κατέστησαν, κατά συνέπεια, άνευ αντικειμένου 7 ότι για να διευκρινισθεί και να απλοποιηθεί η κοινοτική νομοθεσία, είναι ευκταίο να καταργηθούν οι εν λόγω διατάξεις,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 1765/92 τροποποιείται ως εξής:

1. Στο άρθρο 3 παράγραφος 6 το δεύτερο εδάφιο αντικαθίσταται από το ακόλουθο κείμενο:

«Εάν για ένα κράτος μέλος προκύπτει από τα εν λόγω στοιχεία υπέρβαση της μέσης απόδοσης που προκύπτει από το σχέδιο περιφερειοποίησης που εφαρμόζετο το 1993, σύμφωνα με την παράγραφο 2, ή, στην περίπτωση των κρατών μελών, της μέσης απόδοσης που προκύπτει από το πρόγραμμα που εφαρμόζεται το 1995, όλες οι αντισταθμιστικές πληρωμές που πρέπει να καταβληθούν στο εν λόγω κράτος μέλος για την επόμενη περίοδο εμπορίας μειώνονται ανάλογα με τη διαπιστωθείσα υπέρβαση.».

2. Στο παράρτημα IV ο αριθμός «5 128 000» αντικαθίσταται από τον αριθμό «5 482 000» εκτάρια.

3. Το παράρτημα V συμπληρώνεται ως εξής:

>ΘΕΣΗ ΠΗΝΑΚΑ>

Άρθρο 2

Οι κανονισμοί αριθ. 115/67/ΕΟΚ (1), αριθ. 167/67/ΕΟΚ (2), αριθ. 724/67/ΕΟΚ (3), (ΕΟΚ) αριθ. 569/76 (4), (ΕΟΚ) αριθ. 1774/76 (5), (ΕΟΚ) αριθ. 3766/91 (6), (ΕΟΚ) αριθ. 1431/82 (7), (ΕΟΚ) αριθ. 2036/82 (8), (ΕΟΚ) αριθ. 1491/85 (9) και (ΕΟΚ) αριθ. 2194/85 (10), καταργούνται.

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 29 Νοεμβρίου 1995.

Για το Συμβούλιο Ο Πρόεδρος L. ATIENZA SERNA